***Motivaciono pismo***

U eri vladavine modernih tehnologija, koje polako preuzimaju uloge namijenjene čovjeku, naše društvo, prvenstveno mladi ljudi gube osjećaj zajedništva i nemaju zavidne komunikacione vještine.

Nedostatak komunikacije i nesposobnost izražavanja svojeg mišljenja i emocija, kao i nedostatak aktivnosti i interesovanja koji bi služili kao izduvni ventil, nerijetko dovode do pojave stresa, koji negativno i razorno utiče na naše zdravlje i psihu.

Pronalazak odgovarajućeg hobija je bitan, u smislu pozitivnog uticaja koji on ostavlja na ljude, iz razloga što je hobi orijentisan na ono što ta osoba voli da radi i u čemu uživa i predstavljaju distancu od monotonosti svakodnevnice. Nažalost, ljudi često brzo odustanu od aktivnosti i hobija, iako imaju pozitivan uticaj na njih, najčešće zbog sopstvene neorganizovanosti, ali i zbog nedostatka ili nemogućnosti lakog i brzog pronalaska ljudi sa istim hobijem, neobavještenosti o zastupljenosti tog hobija u okruženju i sl.

Pogotovo sad, kad nam je socijalni život, zahvaljujući mnogobrojnim epidemiološkim mjerama ograničen i poprilično siromašan, dobili smo motivaciju da na neki način podstaknemo komunikaciju i druženje između ljudi sa sličnim interesima i hobijima. Na osnovu ličnog iskustva, a i na osnovu mišljenja velikog broja ljudi slične životne dobi, došli smo na ideju da napravimo platformu čija je glavna svrha podsticanje komunikacije, kao i dijeljenje novih saznanja i mišljenja o aktuelnim temama. Naša platforma bi funkcionisala na teritoriji Podgorice, i smatramo da bi uz pomoć iste, povezivanje, usmjeravanje i komunikacija mladih ljudi sličnih interesovanja išla mnogo brže I sigurnije.

Iako iz dinamične perspektive savremenog doba, tema druženja i uživanja u grupnim aktivnostima može zvučati trivijalno i bespotrebno, mnogobrojna istraživanja i ankete pokazuju suprotno. Važnost produktivnosti, uspjeha i dokazivanja na poslovnom planu je evidentna, ali da bi se ona postigla potrebno je i naći vremena za pauzu i odmor od svakodnevne rutine i obaveza, što naša platforma omogućava, sa minimalnim utroškom energije i vremena na samo planiranje i traženje željene aktivnosti.